सुबह से ही सूर्य ने आग उगलना शुरू कर दिया। हवाएं थमी रहने के कारण धूप के अहसास से हर कोई अपने शरीर को ढककर निकला। किसी ने चेहरे को अंगोछे से ढका तो महिलाएं और युवतियां छाता लेकर सड़कों पर निकली। इधर बिजली व्यवस्था को आलम यह रहा कि रोज की तरह सुबह से ही कटौती जारी रही। बिजली की आवाजाही ने तब रुलाया जब दोपहर एक बजे गई बिजली शाम को सात बजे आई। एक तरफ गर्मी की तपिश तो दूसरी तरफ बिजली कटौती ने परेशान कर दिया। दोपहर एक बजे पारा 42 डिग्री पर पहुंच गया, जो इस साल का सर्वाधिक रहा। दिन में हवाएं चली तो धूप की तपिश के कारण गर्माहट से लू का अहसास हुआ। फिलहाल दिन भर लोगबाग सूरज की तेजी से झुलसते रहे। भीषण गर्मी के कारण दोपहर में सड़कों पर आवाजाही कम दिखी तथा बाजार में सूरज ढलने के बाद रौनक आई।